Σελίδα+καθηγητή

= = = =

= =

Προτάσεις εφαρµογής:
Η συγκεκριμένη ιστοεξερεύνηση προτείνεται να χρησιµοποιηθεί στη B’ Γυµνασίου στη θεµατική ενότητα ‘Δίκτυα Υπολογιστών’ σύµφωνα µε το ∆ΕΠΠΣΠ. Πιο συγκεκριμένα, συνίσταται να χρησημοποιηθεί ως συμπληρωματικό του κεφάλαιου 4, του βιβλίου πληροφορικής Β' Γυμνασίου. Αυτή η ιστοεξερεύνηση παρουσιάζει τα δίκτυα υπολογιστών με τρόπο παρόμοιο του κεφαλαίου αυτού, με την προσθήκη και έμφαση της έννοιας τοπολογιών δικτύων.

Προαπαιτούµενες γνώσεις:
Οι μαθητές πρέπει να έχουν ολοκληρώσει με επιτυχία τη μελέτη του κεφαλαίου 4 του σχολικού βιβλίου πληροφορικής Β' Γυμνασίου.

Προετοιμασία εκπαιδευτικού:
Πρέπει ο εκπαιδευτικός να έχει μελετήσει τα web 2.0 εργαλεία που χρησιμοποιούνται, για να είναι σε θέση να βοηθά τους μαθητές, όπου αυτοί το χρειάζονται. Αυτό είναι ιδιαίτερα απαραίτητο για την εφαρμογή gliffy της τελευταίας δραστηριότητας. Επίσης είναι σημαντικό να μπορεί να βοηθήσει τα παιδιά με τη χρήση του screenshot και του word. Τελικά οι ομάδες θα αξιολογηθούν από τον καθηγητή, με βάση τους πίνακες που υπάρχουν στην αξιολόγηση.

**Μαθησιακοί στόχοι:**
Κατανόηση και αξιολόγηση βασικών τοπολογιών τοπικών δικτύων.

Μετά το πέρας τις ιστοεξερεύνησης, οι μαθητές θα πρέπει να είναι σε θέση να:
 * γνωρίζουν τι σημαίνει τοπικό δίκτυο
 * εξηγούν τις δυνατότητες που προσφέρει
 * αναγνωρίζουν τις κυριότερες τοπολογίες τοπικών δικτύων
 * γνωρίζουν τα πλεονεκτήματα και μειονεκτήματα των τοπολογιών αυτών
 * επιλέγουν την κατάλληλη τοπολογία για την εκάστοτε εφαρμογή

**Απαιτούμενοι πόροι:**
__Χώρος:__ Εργαστήριο

__Χρονική διάρκεια:__ 7 διδακτικές ώρες Εκτιμάται πως η πρώτη δραστηριότητα θα διαρκέσει μια διδακτική ώρα (45 λεπτά), ενώ οι τρεις τελευταίες από δύο η καθεμία. Αυτό, για να έχουν οι μαθητές το χρόνο να μάθουν τα καινούργια εργαλεία, να συννενοηθούν και σκεφτούν αρκτετά τα ερωτήματα που τους τίθενται.

__Εργαλεία:__ Διαδίκτυο, Microsoft Word

Διαδικασία & Σχολιασμός:
Στα πλαίσια αυτής της ιστοεξερεύνησης, οι μαθητές καλούνται να αξιοποιήσουν πηγές, για να κατανοήσουν την έννοια του δικτύου. Πρέπει να δημιουργήσουν σύνεφφα λέξεων, comics και γράφους τοπικών δικτύων με τη βοήθεια web 2.0 εργαλείων. Στην τελευταία δραστηριότητα η κάθε ομάδα αναλαμβάνει από μία βασική τοπολογία δικτύου, για να κατανοήσουν απόλυτα τη ροή πληροφορίας μέσα σε αυτή. Μπορεί κάποιες τοπολογίες να φαίνονται πιο απλές από άλλες, αλλά σε αυτές υπάρχουν προβλήματα λειτουργικότητας που οι μαθητές πρέπει να παρατηρήσουν. Εναλλακτικά, μπορούν να παρουσιαστούν επιπλέον τοπολογίες σε περισσότερες ή τις ίδιες ομάδες (πχ. η κάθε ομάδα να αναλάβει 2 τοπολογίες). Αυτό αφήνεται στην ευχέρεια του εκπαιδευτικού και εξαρτάται από το επίπεδο(δες εναλλακτικές προτάσεις) και αριθμό των μαθητών.

Εναλλακτικές προτάσεις:
Αυτή η ιστοεξερεύνηση παρουσιάζει την έννοια του δικτύου από την αρχή, αλλά εμβαθύνει στα τοπικά δίκτυα. Θα μπορούσε λοιπόν να χρησιμοποιηθεί πριν από την ενότητα 4 του βιβλίου πληροφορικής Α' Γυμνασίου, το οποίο παρουσιάζει απευθείας την έννοια του διαδικτύου. Έτσι οι μαθητές θα μπορέσουν να κατανοήσουν καλύτερα το διαδίκτυο, ως ένα δίκτυο από δίκτυα. Μπορεί όμως διδαχτεί και σε μαθητές του λυκείου, αν μετά την τελευταία δραστηριότητα σχεδιάσουν οι μαθητές σύνθετες τοπολογίες δικτύου με τη βοήθεια του gliffy, δεδομένων κάποιων συγκεκριμένων απαιτήσεων. Αυτές τις απαιτήσεις μπορεί να θέσει ο καθηγητής, η μια καινούργια ιστοεξερεύνηση. Επίσης, μπορούν οι μαθητές να αξιολογηθούν με τη χρήση μόνο του πρώτου από τους δύο πίνακες, δηλαδή στους 130 πόντους.